Táto lekcia sa volá Premenné v obálkach.
Naučíme sa, ako môžeme vytvoriť vety, aj keď stále nemáme všetky informácie.
Väčšina z nás už vie, ako vyplniť prázdne miesto.
Robíme to, keď píšeme svoje meno na domácu úlohu.
Niekedy musí byť vyplnených viac miest, a v tom prípade
prázdne miesta pomenujeme, aby sme vedeli, kam patrí ktorá informácia.
Premenné sú dočasnou náhradou pre informácie, ktoré sa môžu zmeniť.
Používaním premenných namiesto chýbajúcich informácií
môžeme pokračovať ďalej v práci,
až kým niekto ďalší nevyplní chýbajúce informácie neskôr.
V softvéri používame premenné veľmi často.
Používame premenné ako náhradu za meno, emailovú adresu alebo aj meno používateľa.
Týmto spôsobom môžeme programu povedať, kde sa budú neskôr tieto detaily
vyskytovať potom, ako ich používateľ vyplní.
Pri našej práci používame premenné neustále.
Takže zakaždým, keď si potrebujeme uložiť informáciu na neskôr, použijeme premennú.
Napríklad potrebujeme spočítať, koľkokrát používateľ zdieľal správu na Twitteri.
Zakaždým, keď používateľ správu zdieľa, pripočítame jedno číslo,
a zakaždým, keď používateľ správu vymaže, znížime číslo o jedna.
A vždy keď potrebujeme vedieť, koľkokrát používateľ správu zdieľal,
pozrieme sa iba na našu premennú.